CELEX: 32020R0267
Language: fi
Date: 2020-02-26 00:00:00
Title: Komission Täytäntöönpanoasetus (EU) 2020/267, annettu 26 päivänä helmikuuta 2020, Puolan vuonna 2019 käytettävissä olevan merilohen kalastuskiintiön alentaminen vuoden 2017 liikakalastuksen vuoksi

27.2.2020   
               
               
                  FI
               
               
                  Euroopan unionin virallinen lehti
               
               
                  L 56/1
               
            
         KOMISSION TÄYTÄNTÖÖNPANOASETUS (EU) 2020/267,
         annettu 26 päivänä helmikuuta 2020,
         Puolan vuonna 2019 käytettävissä olevan merilohen kalastuskiintiön alentaminen vuoden 2017 liikakalastuksen vuoksi
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 105 artiklan 4 kohdan,
         sekä katsoo seuraavaa:
         
                     (1)
                  
                  
                     Puolalle myönnettiin vuodeksi 2017 neuvoston asetuksella (EU) 2016/1903 (2) merilohen kalastuskiintiö unionin vesillä osa-alueilla 22–31 (SAL/3BCD-F).
                  
               
                     (2)
                  
                  
                     Sen jälkeen, kun Puola ja Latvia olivat vaihtaneet kiintiöitä Euroopan parlamentin ja neuvoston asetuksen (EU) N:o 1380/2013 (3) 16 artiklan 8 kohdan nojalla ja Puola oli käyttänyt mainitun asetuksen 15 artiklan 9 kohdan mukaista vuosittaista siirtomahdollisuutta, Puolan lohenkalastuskiintiötä vuodeksi 2017 korotettiin alun perin vahvistetusta 6 030 lohesta 13 693 loheen.
                  
               
                     (3)
                  
                  
                     Komissio havaitsi asetuksen (EY) N:o 1224/2009 mukaisesti Puolassa vuonna 2018 tehtyjen tarkastuskäyntien aikana virheellisesti ilmoitettuja ja todellista pienemmäksi ilmoitettuja saalistietoja, jotka osoittivat, että Puolan merilohikiintiö unionin vesillä osa-alueilla 22–31 oli vuoden 2017 osalta ylitetty 2 246 lohella. Useat Puolassa vuosina 2018 ja 2019 asetuksen (EY) N:o 1224/2009 mukaisesti tehdyt tarkistus- ja tutkimuskäynnit vahvistivat nämä saaliiden koostumusta koskevien ilmoitusten epäjohdonmukaisuudet ja liikakalastuksen tason. Tutkimusraportit toimitettiin Puolalle asianmukaisesti, ja niistä keskusteltiin Puolan kanssa.
                  
               
                     (4)
                  
                  
                     Komissio käynnisti asetuksen (EY) N:o 1224/2009 105 artiklan 4 kohdassa säädettyä menettelyä noudattaen Puolan kanssa neuvottelut liikakalastetuista määristä ja vähennyksistä 11 päivänä lokakuuta 2019 päivätyllä kirjeellä. Puolan viranomaiset vahvistivat vastaanottaneensa kyseisen kirjeen 11 päivänä lokakuuta 2019.
                  
               
                     (5)
                  
                  
                     Puola myönsi 31 päivänä lokakuuta 2019 päivätyssä kirjeessä ylittäneensä vuoden 2017 lohikiintiönsä 2 246 lohella ja ehdotti, että kyseinen määrä vähennetään sen vuoden 2019 kiintiöstä. Kiintiöiden vaihdon jälkeen Puolan vuoden 2019 merilohikiintiö riittää tämän vähennyksen tekemiseen sen vähennyksen ohella, joka on tehty vuonna 2018 tapahtuneen liikakalastuksen vuoksi (4).
                  
               
                     (6)
                  
                  
                     Asetuksen (EY) N:o 1224/2009 105 artiklan 2 kohdan mukaan sovelletaan kerrointa 1,00, jos liikakalastuksen laajuus suhteessa sallittuun purkamiseen on, kuten tässä tapauksessa, enintään 100 tonnia.
                  
               
                     (7)
                  
                  
                     Tässä asetuksessa säädetyt toimenpiteet ovat kalastuksen ja vesiviljelyn hallintokomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Alennetaan Puolalle neuvoston asetuksella (EU) 2018/1628 (5) vuodeksi 2019 myönnettyä merilohen (Salmo Salar) kalastuskiintiötä unionin vesillä osa-alueilla 22–31 tämän asetuksen liitteen mukaisesti.
         
         
            2 artikla
            Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä helmikuuta 2020.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 343, 22.12.2009, s. 1.
         
            (2)  Neuvoston asetus (EU) 2016/1903, annettu 28 päivänä lokakuuta 2016, eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2017 sekä asetuksen (EU) 2016/72 muuttamisesta (EUVL L 295, 29.10.2016, s. 1).
         
            (3)  Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).
         
            (4)  Komission täytäntöönpanoasetus (EU) 2019/2095, annettu 29 päivänä marraskuuta 2019, Puolan vuonna 2019 käytettävissä olevan merilohen kalastuskiintiön alentaminen vuoden 2018 liikakalastuksen vuoksi (EUVL L 317, 9.12.2019, s. 105).
         
            (5)  Neuvoston asetus (EU) 2018/1628, annettu 30 päivänä lokakuuta 2018, eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2019 ja asetuksen (EU) 2018/120 muuttamisesta tiettyjen muilla vesillä sovellettavien kalastusmahdollisuuksien osalta (EUVL L 272, 31.10.2018, s. 1).
      
      
         
            LIITE
            
                        
                           Jäsenvaltio
                        
                     
                     
                        
                           Lajin koodi
                        
                     
                     
                        
                           Aluekoodi
                        
                     
                     
                        
                           Lajin nimi
                        
                     
                     
                        
                           Alueen nimi
                        
                     
                     
                        
                           Alkuperäinen kiintiö 2017 (määrä (kpl))
                        
                     
                     
                        
                           Purettujen saaliiden sallitut määrät vuonna 2017 (mukautettu kokonaismäärä (kpl))
                            (1)
                        
                     
                     
                        
                           Saaliit yhteensä vuonna 2017 (määrä (kpl))
                        
                     
                     
                        
                           Kiintiön käyttö suhteessa purettujen saaliiden sallittuun määrään
                        
                     
                     
                        
                           Purettujen saaliiden sallittuun määrään liittyvä liikakalastus (määrä (kpl))
                        
                     
                     
                        
                           Kerroin 
                            (2)
                        
                     
                     
                        
                           Lisäkerroin 
                            (3)
                           ,
                            (4)
                        
                     
                     
                        
                           Vuonna 2019 tehtävät vähennykset (määrä (kpl))
                        
                     
                  
                        
                           PL
                        
                     
                     
                        SAL
                     
                     
                        3BCD-F
                     
                     
                        Merilohi
                     
                     
                        Unionin vedet osa-alueilla 22–31
                     
                     
                        6 030 
                     
                     
                        13 693 
                     
                     
                        15 939 
                     
                     
                        116,40 %
                     
                     
                        2 246 
                     
                     
                        1,00
                     
                     
                        /
                     
                     
                        2 246 
                     
                  
               (1)  Kiintiöt, jotka ovat asiaankuuluvien kalastusmahdollisuusasetusten nojalla jäsenvaltion käytettävissä sen jälkeen, kun on otettu huomioon Euroopan parlamentin ja neuvoston asetuksen (EU) N:o 1380/2013 (EUVL L 354, 28.12.2013, s. 22) 16 artiklan 8 kohdan mukainen kalastusmahdollisuuksien vaihto, neuvoston asetuksen (EY) N:o 847/96 (EYVL L 115, 9.5.1996, s. 3) 4 artiklan 2 kohdan ja asetuksen (EU) N:o 1380/2013 15 artiklan 9 kohdan mukaiset kiintiömäärän siirrot vuodelta 2016 vuodelle 2017 tai asetuksen (EY) N:o 1224/2009 37 ja 105 artiklan mukainen kalastusmahdollisuuksien uudelleenjako ja vähennys.
            
               (2)  Kuten asetuksen (EY) N:o 1224/2009 105 artiklan 2 kohdassa säädetään. Vähennystä, joka on yhtä suuri kuin liikakalastus * 1,00, sovelletaan kaikissa liikakalastustapauksissa, jotka ovat enintään 100 tonnia.
            
               (3)  Kuten asetuksen (EY) N:o 1224/2009 105 artiklan 3 kohdassa säädetään ja jos liikakalastuksen osuus on yli 10 prosenttia.
            
               (4)  Kirjain ”A” osoittaa, että vuosina 2015, 2016 ja 2017 tapahtuneen jatkuvan liikakalastuksen vuoksi on sovellettu lisäkerrointa 1,5. Kirjain ”C” osoittaa, että koska kantaan sovelletaan monivuotista suunnitelmaa, on sovellettu lisäkerrointa 1,5.